Document ID: 31997R0205

Title and Content:
ΚΑΝΟΝΙΣΜΟΣ (ΕΚ) αριθ. 205/97 ΤΗΣ ΕΠΙΤΡΟΠΗΣ της 3ης Φεβρουαρίου 1997 για διόρθωση του συντελεστή μετατροπής που έχει καθοριστεί μεταξύ της ποιότητας R3 και της ποιότητας S2 από τους κανονισμούς (ΕΚ) αριθ. 1931/96 και (ΕΚ) αριθ. 2368/96 στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 6 παράγραφος 7 και το άρθρο 22α παράγραφος 3, Εκτιμώντας: ότι, λόγω λάθους, ο συντελεστής διορθώσεως μεταξύ της ποιότητας R3 και της ποιότητας S2 καθορίστηκε σε πολύ χαμηλό επίπεδο στους κανονισμούς της Επιτροπής (ΕΚ) αριθ. 1931/93 (3), όπως τροποποιήθηκε από τον κανονισμό (ΕΚ) αριθ. 2015/96 (4), και (ΕΚ) αριθ. 2368/96 (5), όπως τροποποιήθηκε από τον κανονισμό (ΕΚ) αριθ. 34/97 (6) 7 ότι πρέπει να αντιμετωπισθεί η κατάσταση αυτή αυξάνοντας αναδρομικά τον εν λόγω συντελεστή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο συντελεστής 1,356, που προβλέπεται στο άρθρο 1 παράγραφος 1 στοιχείο γ) δεύτερο εδάφιο του κανονισμού (ΕΚ) αριθ. 1931/96 και στο άρθρο 1 παράγραφος 1 στοιχείο β) δεύτερο εδάφιο του κανονισμού (ΕΚ) αριθ. 2368/96, ορίζεται σε 1,365. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται στις δημοπρασίες που προκηρύχθηκαν κατά τους μήνες Οκτώβριο 1996 έως Μάρτιο 1997. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Φεβρουαρίου 1997.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 138
2737
2443

EuroVoc IDs (Expanded): 138
2737
2443

Dataset Source: meu

Split: train